cyanic-selkie/wikianc huggingface dataset:
Դափնյակ լերկատերև
Դափնյակ լերկատերև, մշտադլար թուփ՝ մինչև 50 սմ բարձրությամբ։ Ցողունային առանցքները սակավաթիվ են, նոսր ճյուղավորված, ներքևի կողմից տերևներից, մերկացած, թափված տերևների հետքերով։ Տերևները նեղ են ունեն 1.5-3 սմ երկարություն իսկ լայնությունը 0.7-1.1 մմ, տերևը փայլուն է վերևի մասը մուգ կանաչ, ներքևի մասից բաց կանաչավուն, դրսի կողմից բաց վարդագույն, ներսից սպիտակ։ Ցածրաճ է։ Տերևները հավաքված են ցողուների գագաթին, նեղ, հակառակ ձվաձև են կամ նշտարաձև, ամբողջաեզր, կաշվեկերպ և մերկ։ Ծաղիկները բուրումնավետ են, 2-15-ական, հավաքված ցողուների ծայրերին, տերևածոցերում Պտուղները կարմիր են։ Ծաղկում են մայիսին պտղաբերում են հուլիսին։ Թուփը տարածված է Կովկասում, Փոքր Ասիայում հանդիպում է հյուսիսային և կենտրոնական շրջաններում Սևանի ավազանում, Զանգեզուրում նաև այլ շրջաններում։ Սյս բույսը թունավոր է չափազանց պահանջկոտ օդում և հողում պարունակվող խոնավության նկատմամբ։
Գրականություն
Կատեգորիա:Գոճմակազգիներ
Լևոն Թորոսյան (բանաստեղծ)
Լևոն Սամվելի Թորոսյան, հայ բանաստեղծ, ԽՍՀՄ գրողների միության անդամ 1960 թվականից։
Կենսագրություն
Ծնվել է ՀԽՍՀ Արթիկի շրջանի Հառիճ գյուղում։ 1956 թվականին ավարտել է Լենինականի Միքայել Նալբանդյանի անվան մանկավարժական ինստիտուտի լեզվագրական ֆակուլտետը։ 1956-1966 թվականներին աշխատել է Լենինականի Ավետիք Իսահակյանի անվան քաղաքային գրադարանում։ 1966-1969 թվականներին ռուս և արտասահմանյան գրականություն է դասավանդել Լենինականի Մ. Նալբանդյանի անվան մանկավարժական ինստիտուտում։ Մահացել է 1969 թվականին ։
Ծանոթագրություններ
Կատեգորիա:20-րդ դարի արևելահայ բանաստեղծներ Կատեգորիա:ԽՍՀՄ գրողների միության անդամներ Կատեգորիա:Հայ բանաստեղծներ
Ջեսսի Վենտուրա
Ջեսսի Վենտուրա (Jesse Ventura, ի ծնե՝ Ջեյմս Ջորջ Ջանոս [James George Janos], ), ամերիկացի նախկին պրոֆեսիոնալ ըմբիշ (ռեստլեր), դերասան, քաղաքական մեկնաբան, գրքերի հեղինակ, ռազմածովային վետերան, Վիետնամի պատերազմի մասնակից, հեռուստահաղորդավար և քաղաքական գործիչ, ԱՄՆ Մինեսոտա նահանգի 38-րդ նահագապետը 1999-2003 թվականներին։
Վիետնամի պատերազմի ժամանակ ծառայել է ԱՄՆ ռազմածովային ուժերում ։ Ռազմական կարիերայից հեռանալուց հետո Ջեսսի «Մարմին» Վենտուրա (Jesse 'The Body' Ventura) ռինգային անվան ներքո 1975-1986 թվականներին զբաղվել է պրոֆեսիոնալ ըմբշամարտով (ռեստլինգ)։ «World Wrestling Federation» (WWF, այժմ՝ WWE) կազմակերպությունում որպես մարզիկ և մեկնաբան հանդես գալու համար 2004 թվականին դարձել է WWE փառքի սրահի անդամ։ Նկարահանվել է նաև «Գիշատիչ» և «Վազող մարդը» (երկուսն էլ՝ 1987 թ․, գլխավոր դերերում՝ Առնոլդ Շվարցենեգեր) կինոնկարներում։
Մարզական կարիերայից հետո 1991 թվականին մուտք է գործել քաղաքական ասպարեզ։ 1991-1995 թվականներին եղել է Բրուքլին Պարկի (Մինեսոտա) քաղաքապետը։ Որպես ԱՄՆ բարեփոխումների կուսակցության անդամ, 1998 թվականին մասնակցել է Մինեսոտայի նահանգապետի ընտրություններին, որում կարողացել է առավելության հասնել թե՛ հանրապետական և թե՛ դեմոկրատ թեկնածուների նկատմամբ։ Պաշտոնը ստանձնելուց մեկ տարի անց, Բարեփոխումների կուսակցության ներսում վերահսկողություն սահմանելու ներքին պայքարի պայմաններում, Վենտուրան պաշտոնը շարունակել է վարել որպես Մինեսոտայի անկախության կուսակցության անդամ։ Որպես նահանգապետ, ակտիվ մասնակցություն է ունեցել Մինեսոտայի գույքահարկային բարեփոխումներին, ինչպես նաև նահանգում վաճառքի հարկի նվազեցմանը։ Վենտուրայի նախաձեռնություններից էին նաև Մինեապոլիս-Սենթ Փոլ ագլոմերացիայում մետրոպոլիտենի կապույտ գծի կառուցումը և եկամտահարկի կրճատմանն ուղղված նախագծերը ։
2003 թվականին պաշտոնից հեռանալուց հետո դարձել է Հարվարդի համալսարանի Ջոն Ֆ. Քենեդու անվան կառավարման դպրոցի հրավիրյալ դասախոս։ Հետագայում վարել է մի շարք հեռուստահաղորդումներ և հեղինակել գրքեր։ «RT America» և «Ora TV» հեռուստաալիքներով վարել է քաղաքական հաղորդումներ և բազմիցս հանդես է եկել նախագահական ընտրություններում անկախ թեկնածու ինքնառաջադրվելու օգտին ։
Արտաքին հղումներ
Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Ամերիկացի պետական գործիչներ
(1857) Պարխոմենկո
(1857) Պարխոմենկո (Parchomenko), աստերոիդ աստերոիդների հիմնական գոտում։ Հայտնաբերվել է 1971 թվականի օգոստոսի 30-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,24381 ա. մ., առավելագույնը մոտենում է 1,9412 ա. մ. հեռավորության վրա և հեռանում 2,5465 ա. մ. ։ Արեգակի շուրջ մեկ ամբողջական պտույտ է կատարում 1227,66 երկրային օրվա ընթացքում, իր ուղեծրով շարժվելով միջինում 0,293241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,4° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թեոդոր Բուրադա
Թեոդոր Բուրադա (Teodor Burada, ), ռումինահայ ազգագրագետ, երաժշտագետ, բանահավաք, ջութակահար։ Ռումինիայի ակադեմիայի անդամ (1877 թվականից)։
Կենսագրություն
Իրավաբանական և երաժշտական կրթություն ստացել է Փարիզում։ 1862–1909 թվականներին համերգներով հանդես է եկել Ռումինիայում, Ռուսաստանում։ Յասիում հրատարակել է «Երաժշտական ալմանախ» (1875–1877 թվականներ), 1877–1901 թվականներին դասավանդել տեղի կոնսերվատորիայում։ Ռումինական պատմական երաժշտագիտության և բառարանագրության հիմնադիր, ռումինական ազգային էթնոերաժշտագիտության սկզբնավորողներից։ Հավաքել է ռումինական երաժշտական բանահյուսության գործեր, հայտնաբերել հայկական երգ ու պարի հետքեր Ռումինիայում («Արմենյասկ» պարը)։
Գրել է երկեր՝ ջութակի, դաշնամուրի, ջութակի և դաշնամուրի համար։ «Եղերերգեր» (1878), «Հարսանեկան սովորույթներ» (1889) աշխատութնունների հեղինակ։ Ռումինիայում առաջին «Երաժշտական բառարանի» (1875) և «Թատրոնի պատմությունը Մոլդովայում» գրքի հեղինակ։
Աղբյուրներ
Կատեգորիա:Ռումինահայ գրողներ
Կոմինտերն (Կրասնի Սուլինի շրջան)
Կոմինտերն (Коминтерн), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։
Կատեգորիա:Ռոստովի մարզի Կրասնի Սուլինի շրջանի բնակավայրեր Կատեգորիա:Ռուսաստանի խուտորներ
Նածիլոփեթ
Նածիլոփեթ (ნაწილოფეთი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սամտրեդիայի շրջան‎
Կիսլիե (գյուղ, Սմոլենսկի շրջան)
Կիսլիե (Кислые), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Բիզնես-տրամաբանություն
Բիզնես-տրամաբանությունը սովորական կանոն կամ ալգորիթմ է, որը կարգավորում է տվյալների բազայի և օգտագործողի ինտերֆեյսի միջև տեղեկատվության փոխանակումը։ Բիզնես-տրամաբանությունը, ըստ էության, համակարգչային ծրագրի մի մաս է, որը պարունակում է տեղեկատվություն(բիզնես-կանոնների տեսքով), որը սահմանափակում է բիզնեսի գործելակերպը։ Նման բիզնես-կանոնը գործառական քաղաքականություն է, որը արտահայտվում է ճշմարիտ կամ կեղծ երկուականությամբ։ Բիզնես-տրամաբանությունը երևում է նրանց աջակցած աշխատանքային հոսքերում, ինչպիսիք են հաջորդականությունները կամ քայլերը, որոնք մանրամասն ներկայացնում են տեղեկատվության կամ տվյալների հոսքը, հետևաբար նաև որոշումների կայացումը։ Բիզնես-տրամաբանությունը հայտնի է նաև որպես տիրույթի տրամաբանություն։ Բիզնես-տրամաբանությունը ընկերության տվյալների բազայի համակարգերում ընկերության ուղեցույցների ներդրման մեթոդ է, որը աշխատակիցներին հնարավորություն է տալիս համակարգչով կատարել կարևոր աշխատանքային գործողություններ։ Օգտակար է ուսումնասիրել բիզնես-տրամաբանության տարբեր բաղադրիչները, որպեսզի ընկերությունը կարողանա ստեղծել տվյալների արդյունավետ ընթացակարգեր և օպտիմացնել արտադրության ամենօրյա ջանքերը։ Բիզնես-տրամաբանությունը (անգլերեն նաև կիրառական տրամաբանություն) վերացական տերմին է ծրագրային տեխնոլոգիայի մեջ, որը նպատակ ունի տարբերել ծրագրային համակարգի տրամաբանությունը, որը պայմանավորված է բուն առաջադրանքով, տեխնիկական իրականացումից ։
Բիզնես-կանոնների օրինակներ
Օրինակ՝ Էլեկտրոնային առևտրի կայքը կարող է թույլ տալ այցելուին ապրանքներ ավելացնել զամբյուղի մեջ, նշել առաքման հասցեն և տրամադրել վճարման տեղեկատվություն։ Կայքի բիզնես-տրամաբանությունը կարող է ներառել այնպիսի աշխատանքային գործընթաց, ինչպիսին է Ստուգման ընթացքում տեղի ունեցող իրադարձությունների հաջորդականությունը, օրինակ՝ բազմաէջ ձևաչափ, որը սկզբում հարցնում է առաքման հասցեն, այնուհետև վճարման հասցեն, հաջորդ էջը կներառի վճարման եղանակը, իսկ վերջին էջը՝ շնորհավորանքներ, գնումներ կատարելու համար։
Կան նաև կայքի բիզնես-կանոններ․
Բիզնես-տրամաբանության մակարդակները
Բիզնես-տրամաբանության շերտը պարունակում է օբյեկտներ, որոնք կատարում են բիզնեսի գործառույթները։ Բիզնես-տրամաբանությունը կարող է լինել ծրագրի ցանկացած հատվածում։ Օրինակ՝ հաշվի առնելով հասցեի որոշակի ձևաչափը, կարող եք ստեղծել տվյալների բազայի աղյուսակ, որն ունի սյունակներ, որոնք ճշգրիտ համապատասխանում են բիզնես-տրամաբանության մեջ նշված դաշտերին և ավելացնում են տիպի ստուգումներ՝ ապահովելու համար, որ անվավեր տվյալներ չեն ավելացվել։
Բիզնես-տրամաբանությունը հաճախ փոխվում է։ Օրինակ՝ հասցեների թույլատրելի ձևաչափերի հավաքածուն կարող է փոխվել, երբ առցանց մանրածախ առևտրականը սկսում է ապրանքներ առաքել նոր երկիր։ Այսպիսով, հաճախ ցանկալի է համարվում բիզնես-տրամաբանությունն իրականացնող ծածկագիրը համեմատաբար մեկուսացված կամ թույլ զուգորդված դարձնել։ Սա ավելի հավանական է դարձնում, որ բիզնես-տրամաբանության փոփոխությունները կպահանջեն ծածկագրերի մի փոքր շարքի փոփոխություն։ Հեռակա, բայց սերտորեն զուգակցված ծածկագիրը նաև ավելի մեծ վտանգ է ներկայացնում, որ ծրագրավորողը միայն որոշ անհրաժեշտ փոփոխություններ կատարի և բաց թողնի համակարգի մի մասը, ինչը կհանգեցնի սխալ աշխատանքի։
Բազմաշերտ ճարտարապետությունը ձևակերպում է այս անջատումը՝ ստեղծելով բիզնես տրամաբանության շերտ, որն առանձնացված է այլ շերտերից, օրինակ՝ տվյալների հասանելիության շերտից կամ ծառայության շերտից։ Յուրաքանչյուր շերտ քիչ ինֆորմացիա<<ունի>> մյուս շերտերի ծածկագրերի մասին՝ այնքան, որքան անհրաժեշտ է առաջադրանքը կատարելու համար։ Օրինակ՝ <<մոդել-տեսք-կառավարիչ>> պարադիգմում վերահսկիչի և դիտման շերտերը կարող են հնարավորինս փոքր լինել, և ամբողջջ բիզնես-տրամաբանությունը կենտրոնացած կլինի մոդելի մեջ։ Էլեկտրոնային առևտրի օրինակում վերահսկիչը սահմանում է վեբ-էջերի հաջորդականությունը վճարման հաջորդականությամբ, ինչպես նաև պատասխանատու է բիզնեսի կանոններին բավարարող էլեկտրոնային հասցեի և վճարման տեղեկատվության վավերացման համար։ Հնարավոր են այլընտրանքային պարադիգմեր․ Օրինակ՝ համեմատաբար պարզ ձեռնարկատիրական կազմակերպությունների դեպքում ընդհանուր տեսքը և վերահսկիչը կարող են մուտք գործել տվյալների բազայի օբյեկտներ, որոնք իրենց մեջ պարունակում են համապատասխան բիզնես-տրամաբանությունը, թե ինչ ձևաչափեր են նրանք ընդունում և ինչ փոփոխություններ են հնարավոր ։
Գործիքներ և մեթոդներ
Բիզնես-տրամաբանությունը կարելի է դուրս բերել ընթացակարգային օրենսգրքից՝ օգտագործելով բիզնես կանոնների կառավարման համակարգը։ Օգտվողի ինտերֆեյսի կառավարման համակարգերը մեկ այլ տեխնոլոգիա են, որոնք օգտագործվում են բիզնես-տրամաբանության և այլ ծածկագրերի միջև հստակ տարանջատում ապահովելու համար։ Կախարդական կոճակը համարվում է <<հակատիպ>>՝ տեխնիկա, որն այդ դեպքում ստեղծում է անցանկալի սահմանափակումներ, ինչը դժվարացնում է բիզնես-տրամաբանության հեշտ պահպանման եղանակով։
Ծանոթագրություններ
Կատեգորիա:Ալգորիթմներ Կատեգորիա:Ծրագրավորում
Խիխոն
Խիխոն (իսպաներեն Gijón), ծովափնյա արդյունաբերական քաղաք Իսպանիայում՝ Աստուրիա ինքնավար երկրամասում։ Ընկած է Բիսկայան ծոցի ափին՝ Աստուրիայի վարչական կենտրոն Օվիեդոյից 24 կիլոմետր դեպի հյուսիս-արևելք ։ Նավահանգիստը խոշորագույններից մեկն է Իսպանիայի հյուսիսում։ Քաղաքի բնակչությունը մոտավորապես 280000 մարդ է։
Պատմություն
Խիխոնի ներկայիս տարածքում ու շրջակայքում մարդիկ ապրել են դեռ վաղնջական ժամանակներում։ Վաղ միջնադարյան տեքստերում քաղաքը հիշատակված է «Խիխիա» անվանումով։ Այն եղել է հռոմեական կարևոր քաղաք։ Անվանումը սկզբնապես տրվել է այն ոչ մեծ թերակղզուն, որ ներկայումս Սիմադևիլիա է կոչվում և ընկած է երկու լողափերի միջև, որոնցից մեկում հիմա գտնվում է ռեկրեացիոն նավահանգիստ։ Իսպանիայի հյուսիսի կարևոր նավահանգիստը կոչվում է Էլ Մուսել։
Աշխարհագրություն
Քաղաքը գտնվում է Աստրիական ափի կենտրոնական հատվածում, ծովի մակերևույթից 513 մետր բարձրության վրա (Picu San Martin) և 672 մետր բարձրության վրա (Peña de los Cuatro Jueces), սահմանակից է արևմուտքում Կառենիոյին, արևելքում՝ Վիլյավիսիոսային, իսկ հարավում՝ Սիերոյին ու Լյաներային։
Կլիմա
Կլիման ատլանտիկական է՝ տաք ամառներ ինչպես արևային, այնպես էլ ամպամած օրերով։ Ձմեռներ անձրևային և քամոտ, երբեմն ձյուն է գալիս։ Խոնավությունը շատ բարձր է։
Քույր քաղաքներ
Նովոռոսիյսկ
Ծանոթագրություններ
Կատեգորիա:Իսպանիայի քաղաքներ
Որսաշրջան (մուլտֆիլմ)
Սյուժե
Արջ Բուգը ապրում է Տիմբերլայն քաղաքում որսորդ-աղջիկ Բեթի հետ։ Նա սովոր չէ ապրել անտառում, քանի որ հայտնվել է քաղաքում դեռևս փոքր տարիքում։ Օրվա ընթացքում նա տալիս է ներկայացումներ, որոնք գրավում են շատ մարդկանց։
Մի անգամ քաղաք է գալիս որսորդ Շոն, ով հարվածել էր Էլլիոտ անունով եղնիկին և կապել նրան իր մեքենայից։ Բուգը ազատում է եղնիկին, որը արագ փախչում է անտառ։ Երեկոյան արջի տուն է գալիս Էլլիոտը և առաջարկում նրան գնալ դուրս և զբոսնել։ Քննարկումից հետո Բուգը համաձայնվում է, և նրանք գնում են խանութ, որտեղ ծեծկռտուք են կազմակերպում։
Գալիս է Տիմբերլայնի շերիֆ Գորդին։ Էլլիոտին հաջողվում է թաքնվել, իսկ արջին տանում են տուն, որտեղ նրան սպասում էր Բեթը։ Քաղաքում իր վատ պահվածքի համար, Բեթ ստիպված էր թողնել Բուգին, բայց, սովոր չլինելով վայրի կյանքին, արջը չէր կարող պահպանել իր գոյությունը։ Իսկ որսորդ Շոն էլ իր առաջ նպատակ է դրել. սպանել և՛ Բուգին, և՛ Էլլիոտին, ինչը նրա մոտ չէր ստացվել...
Երաժշտություն
Մուլտֆիլմի երաժշտությունը ներառում է օրիգինալ սաունդթրեքը, որի հեղինակը Ռամին Ջավադին է և մի քանի այլ երգեր, որոնց հեղինակը Փոլ Ուեստերբերգն է։ Ֆիլմի ամբողջ երաժշտությունը գրել է Փոլ Ուեստերբերգը, բացառությամբ վերը նշվածներից։
Հետաքրքիր փաստեր
Մուլտֆիլմի ռուսական տարբերակում շատ հերոսներ խոսում են տարբեր շեշտադրումներով։ Ինչպես բադաքլորը` ֆրանսիական, գորշուկաշունը` գերմանական, կուղբը` տեղական շեշտադրումով։
Շարունակություն
«Որսաշրջան» մուլտֆիլմը ունի երկու հաջորդող մուլտֆիլմեր՝ «Որսաշրջան 2» (2009 թվական) և «Որսաշրջան 3» (2011 թվական) մուլտֆիլմերը։
Համակարգչային խաղ
Համակարգչային խաղը հիմնված համանուն մուլտֆիլմի վրա՝ մշակվել և հրատարակվել է 2006 թվականի սեպտեմբերի 18-ին PlayStation 2, Xbox, Xbox 360, Nintendo DS, Nintendo Gamecube, Game Boy Advance, PlayStation Portable և Microsoft Windows-ի, իսկ 2006 թվականի նոյեմբերի 19-ին՝ Wii-ի համար, կոնսոլի մեկնարկի հետ ։
Հղումներ
Կատեգորիա:Ամերիկյան մուլտֆիլմեր Կատեգորիա:Ընտանեկան մուլտֆիլմեր Կատեգորիա:Արկածային մուլտֆիլմեր Կատեգորիա:Անգլերեն ֆիլմեր Կատեգորիա:2006 ֆիլմեր Կատեգորիա:Որսաշրջան (մուլտֆիլմեր) Կատեգորիա:Բադի մուվի Կատեգորիա:Մուլտֆիլմեր արջերի մասին Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Columbia Pictures ֆիլմեր Կատեգորիա:3D մուլտֆիլմեր
Ջեյմս Թոմսոն
Ջեյմս Թոմսոն (James Thomson, ), շոտլանդացի գրող և դրամատուրգ, հայտնի է իր «Տարվա եղանակներ» ստեղծագործության շնորհիվ (The Seasons): Թոմսոնը «Կառավարի'ր, Բրիտանիա» բրիտանական հայրենասիրական երգի բառերի հեղինակն է ։
1715 - 1719 թվականներին Թոմսոնը սովորել է Էդինբուրգի համալսարանում, որտեղ ուսումնասիրել է լատիներեն, հունարեն և փիլիսոփայություն։ Համալսարանն ավարտելուց հետո ապրել է Էդինբուրգում, դարձել է «Grotesque Club» գրական շրջանակի անդամ։ Հրապարակել է բանաստեղծություններ «Edinburgh Miscellany» հրատարակչությունում ։ 1725 թվականին Թոմսոնը ընկերոջ` բանաստեղծ Դեյվիդ Մոլիեթի հետ տեղափոխվել է Լոնդոն։
Տարվա եղանակներ
Թոմսոնն իր «Տարվա եղանակներ» շարքից «Ձմեռ» առաջին բանաստեղծությունը հրապարակել է 1726 թվականին։ 1727 թվականին լույս է տեսել երկրորդ մասը` «Ամառ», 1728 թվականին` «Գարունը», իսկ վերջին մասը` «Աշունը», լույս է տեսել 1730 թվականին։ Հետագայում տվյալ գրական ստեղծագործության հեղինակային իրավունքները հիմք դարձան երկու դատավարությունների համար, որոնք հեղինակային իրավունքի զարգացման կարևոր փուլեր դարձան` Միլարն ընդդեմ Թայլորի և Դոնալդսոնն ընդդեմ Բեկետի։
Գերմանացի բանաստեղծ Բարթոլդ Բրոքսը (Barthold Heinrich Brockes) Թոմսոնի պոեմը թարգմանել է գերմաներեն։ Հետագայում այս թարգմանությունը հիմք հանդիսացավ ավստրիացի բանաստեղծ և դիվանագետ Գոթֆրիդ վան Սվիտենի համանուն ստեղծագործության համար, որն էլ իր հերթին օգտագործվել է որպես լիբրետո Հայդնի «Տարվա եղանակներ» օրատորիայի համար (1801):
Ղևոնդ Տայան
Ղևոնդ Տայան (հուլիս 30, 1884, Պարտիզակ, Թուրքիա - 12 սեպտեմբեր 1968, Ղազար, Վենետիկ), հայ երաժշտագետ, Մխիթարյան միաբանության անդամ։
1890 թվականից ուսանել է Վենետիկի Մխիթարյան միաբանությունում, երևան բերել, մասնավորապես, երաժշտական ու երգեցողական ակնառու ունակություններ։ 1911-14 թվականներին Հռոմում ուսումնասիրել է գրիգորյան երգեցողություն և երաժշտական հնագրություն։ Այնուհետև նվիրվել է հայ հոգեոր երաժշտության հետազոտմանը, իտալական և գերմանական հանրագիտարաններում և զանազան միջազգային համաժողովներում այդ նյութի շուրջ հանդես է եկել հոդվածներով ու հաղորդումներով։ Երկար տարիներ զբաղվել է մանկավարժությամբ, 1921-1927 թվականներին՝ «Բազմավեպի» խմբագիր։ 1916-1941 թվականներին եվրոպական նոտագրությամբ գրի է առել և 1952 թվականից սկսած հատոր առ հատոր հրապարակել է շարականների Ղազարում բանավոր հաղորդմամբ պահպանված եղանակները (սկզբնաղբյուր համարվում են Մխիթար Սեբաստացու ավանդած եղանակները, որոնք նա 1891 - 1992 թվականներին սովորել է Էջմիածնում և Հայաստանի այլ վանքերում հրատարակությունն ավարտված չէ)։ Իր գրառած շարակնոցում փորձել է ալտերացիայի ինքնահնար «մոնոզիս» և «տրեզիս» (1/4 և 3/4 տոն բարձրացնող) ու «բեմոլետ» և «բեմոլոն» (1/4 և 3/4 տոն իջեցնող) նշանների օգնությամբ գրավոր դրսևորել հայ մոնոդիկ երաժշտության անհավասարաչափ տեմպերացիան։ Տայանի շարակնոցը, որպես շարականների շուրջ երկուսեկես դար ավանդապահորեն հաղորդված ամբողջական մի տարբերակ, ինքնուրույն արժեք է պահպանում։ Տայանը հեղինակել է նաե «Եղիշեի չորս եղանակները հնագույն գրչագրի մը մեջ» (1911), «Կոմիտաս վարդապետ» (1936) և այլ աշխատություններ, աշխարհիկ և հոգևոր երգեր։
Կատեգորիա:Մխիթարյան միաբանության անդամներ Կատեգորիա:Հայ երաժշտագետներ
Զորավար (Վանի գավառ)
Զորավար, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Աղվերան (Դերսիմի գավառ)
Աղվերան, գյուղ Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր Խոզաթ քաղաքից 8-10 կմ հյուսիս, Երզնկա տանող ճանապարհի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Խաղացողները (ֆիլմ)
Խաղացողները (Players), 2012 թվականին նկարահանված ֆիլմ, որի ռեժիսորներն են Աբբաս և Մաստան Բուրմավալլաները։ Ֆիլմի գլխավոր դերերում նկարահանվել են Աբհիշեկ Բաչչանը, Բիպաշա Բասուը, Սոնամ Կապուրը, Նիլ Նիտին Մուկեշը, Բոբբի Դեոլը։ Թրեյլերը ցուցադրվել է 2011 թվականի նոյեմբերի 3-ին, իսկ ֆիլմը թողարկվել է 2012 թվական հունվարի 6-ին։ Սա 2003 թվականին նկարահանված «Կողոպուտ իտալական ձևով» բլոկբաստերի ռեմեյքն է։ «Կողոպուտ իտալական ձևով» ֆիլմն էլ 1969 թվականին նկարահանված բրիտանական ֆիլմի (գլխավոր դերում՝ Մայքլ Կեյնոմ) ռեմեյքն է, թեև միևնույն ժամանակ հիմնական սյուժետային գիծը զգալիորեն տարբերվում է 2003 թվականի ֆիլմից՝ դարձնելով հերոսներին ու իրադարձությունները բոլորովին տարբեր։ Ֆիլմի նկարահանումները տեղի են ունեցել տարբեր վայրերում, ինչպիսիք են Նոր Զելանդիա, Ռուսաստան և նույնիսկ Հյուսիսային բևեռ, դառնալով պատմության մեջ առաջին Բոլիվուդյան ֆիլմը, որը նկարահանվել է այնտեղ։
Սյուժե
1917 թվականին ամենաթեժ առաջին համաշխարհային պատերազմի ժամանակ Ռումինիա է ուղարկվում Ռուսական կայսրության ոսկու պահեստները, հիմա ժամանակն է վերադարձնել ոսկին հետ։ Մի խումբ հնդիկ լավագույն գողեր - տարբեր մասնագիտություններով որոշում են կատարել լավագույն կողոպուտը դարի։
Նկարահանումներ
Նկարահանումները անցկացվել են 3 փուլով. 1 փուլը նկարահանումների սկսվել է Հնդկաստանում նոյեմբերի 9-ին, 2010 թվականի և շարունակվել է ընդհում մինչև դեկտեմբերի վերջ։ Երգը «Buddhi Do Bhagwaan» նկարահանվել է Գոա Միրամար լողափում։
Երկրորդ փուլը սկսվել է հունվարի կեսերից 2011 թվականի, Նոր Զելանդիայի քաղաքներում՝ Վելինգտոն և Օքլենդ։
Երրորդ փուլը նկարահանումների, եղել է առավել երկար, սկսվել է 2011 թվականի ապրիլի շրջաններում՝ Սիբիրում, Սանկտ Պետերբուրգում և Մուրմանսկում։ Գնացքների կողոպուտի հատվածը նկարահանվել է Մուրմանսկում .:
Արտաքին հղումներ
Կատեգորիա:2012 ֆիլմեր Կատեգորիա:Հնդկական ֆիլմեր
Տամմնեեմե
Տամմնեեմե (Tammneeme), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 463 մարդ։
Արտաքին հղումներ
Կատեգորիա:Էստոնիայի Հարյումաա նահանգի Վիիմսի շրջանի բնակավայրեր Կատեգորիա:Էստոնիայի գյուղեր
Օլգինո (ավան, Խմելնիկի շրջան)
2001 թվականի տվյալներով Օլգինո ավանում բնակվում էր 104 մարդ։ Բնակավայրը զբաղեցնում է 0,12 կմ² տարածք։ Բնակչության խտությունը կազմում էր 866,67 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի ավաններ
Արմատ (մաթեմատիկա)
n-րդ աստիճանի արմատ a թվից կոչվում է այն b թիվը, որոնց համար գոյություն ունի հետևյալ առնչությունը՝ ~b^n=a., որտեղ n-ը հանդիսանում է ցանկացած բնական թիվ և անվանվում է աստիճանի ցուցիչ (կամ արմատի աստիճան). այն կարող է ամենաքիչը ընդունել 2 արժեք, քանի որ n=1 դեպքում ստացվում է նույն թիվը։
Նշանակում. , աջ մասի նշանը (արմատի նշան) կոչվում է արմատական։ a թիվը (արմատատակ արտահայտություն) հաճախ կարող է լինել իրական և կոմպլեքս թիվ։
Օրինակներ իրական թվերի բազմության վրա. Ինչպես երևում է առաջին օրինակից, իրական թվով արմատը կարող է ունենալ երկու արդյունք (դրական և բացասական), որը դժվարեցնում է արմատների հետ աշխատանքը։ Որպեսզի ապահովենք թվաբանական արմատի եզակիությունը, ցուցիչը պետք է ընդունի դրական արժեքներ։ Դրա օրինակ է 3 թիվը։
Սահմանում և առնչակից հասկացություններ
Բացի վերը նշվածից, կարող ենք տալ արմատի սահմանման ևս երկու եղանակ. \sqrt[n]{a} հաշվարկման այսպիսի գործողությունը կոչվում է «n աստիճանի հանում» a թվից։ Սա մեկն է այն երկու գործողություններից, որոնք առնչվում են արմատի տեղադրման հետ, մասնավորապես b թվի և n աստիճանի միջև գոյություն ունի հետևյալ առնչությունը՝ a=b^n: Երկրորդ գործողությունը դա լոգարիթմականն է, որի մեջ մտնում է հայտնի հիմքը և արդյունքը։
Երկրորդ և երրորդ աստիճանի արմատները առավել հաճախ են օգտագործվում և հետևաբար ունեն բնորոշ անուններ.
Արմատներ իրական թվից
n-րդ աստիճանի արմատը a իրական թվի, հակում ունի ընդունելու զույգ արժեքներ, իսկ a թիվը ընդունում է 0-ից 2 իրական արժեքները։
Թվաբանական արմատ
n-րդ աստիճանի թվաբանական արմատը ոչ բացասական, իրական a թվից, դա այն ոչ բացասական b թիվն է, որի դեպքում տեղի ունի ~b^n=a. առնչությունը։ Ի դեպ թվաբանական արմատը ունի գրության նույն նշանը։
Այսպիսով թվաբանական արմատը ի տարբերություն նախորդի (հանրահաշվական ), հանդես է գալիս ոչ բացասական իրական թվերի համար և այն միշտ գոյություն ունի՝ միարժեք և ոչ բացասական։ Օրինակ, 4 թվի քառակուսի արմատը ունի երկու արժեք՝ 2 և -2, մինչդեռ թվաբանականի արժեքը հանդիսանում է առաջինը։
Արմատի և կոտորակային արմատի բարձրացում
Արմատի բարձրացման հիմնական գործողութոյւնը բնական թվերի միմյանցով բազմապատկումն է. : Հաջորդ քայլը ընդգրկում է լայն սահմաններ, այդ թվում նաև բացասական թվեր.
Հանրահաշվական արմատը կարող ենք առանձնացնել ցանկացած տեսքի կոտորակային արմատների. \frac{m}{n} կոտորակի m համարիչը կարող է լինել մեկ նշան։ Այս հատկութոյւնները օգտագործվում են միայն բնական աստիճանի դեպքում։
Արմատային ֆունկցիա
Եթե հաշվի առնենք, որ արմատային արտահայտությունը ունի փոփոխական, ապա մենք կստանանք n-й степени: աստիճանի արմատով ֆունկցիա։ Այս ֆունկցիան մտնում է հանրահաշվական ֆունկցիաների շարքը։ Ցանկացած արմատային ֆունկցիայի գրաֆիկ սկսվում է կոորդինատային համակարգի սկզբնակետից և անցնում է (1; \ 1) կետով։
Ինչպես վերը նշվեց զույգ աստիճանի արմատի դեպքում արմատը թվաբանական է և հետևաբար x արգումենտը ոչ բացասական է։ Արմատային ֆունկցիան կենտ աստիճանների դեպքում միարժեք է և այն գոյություն ունի իրական թվերի բազմության վրա։
Ցանկացած արմատային ֆունկցիա իր ամբողջ տիրույթի վրա աճում է։ Դրա դիֆֆերենցիալը անսահմանափակ է, բացի կոորդինատների սկզբնակետից, որտեղ ածանցյալը դառնում է անվերջ : Ածանցյալը սահմանվում է հետևյալ բանաձևով. Ֆունկցիան անսահմանորեն ինտեգրվում է թվային ողջ տրիույթի վրա։ Անորոշ ինտեգրալը որոշվում է հետևյալ բանաձևով.
Սահմանային հարաբերություններ
Այստեղ մի քանի օգտակար սահմանափակումներ պարունակող արմատներ են։
Արմատի գործնական հաշվարկներ
Քառակուսային և խորանարդային արմատները կիրառվում են տարբեր հաշվիչ սարքերում. օրինակ, Windows օպերացիոն համակարգի հաշվիչը ունի «շինարարական» ռեժիմի կոճակ։ Ձեռքով հաշվարկների ժամանակ մենք կարող ենք օգտվել ավելի արագ մեթոդից՝ «n-րդ աստիճանի արմատը գտնելու ալգորիթմ»-ից։
Եթե աստիճանը մեծ է երեքից, աապ կարող ենք օգտագործել հետևյալ լոգարիթմական նույնությունը. Սրանից հետևում է, որ արմատը գտնելու համար, պետք է գտնենք արմատատակ արտահայտության լոգարիթմը, առանձնացնենք աստիճանը արմատից և գտնենք դրա հակալոգարիթմը։
Արմատ կոմպլեքս թվից
Կոմպեքս թվերի հետ արմատային գործողությունները պատմաբանները «նույնականացրել» են բացասական թվից քառակուսի արմատ հանելուն։ Քանի որ հետագայում պարզ դարձավ, որ կոմպեքս թվերը ունեն հանրահաշվական և անալիտիկ հատկություններ. չնայած, որ արմատ հանելու գործողությունը միշտ հնարավոր է՝ թեև միանշանակ։
Գտնելու մեթոդներ
Գրենք z կոմպլեքս թիվը տրիգոնոմետրիկ տեսքով. n-րդ աստիճանի արմատը z թվից հաշվվում է Մուավրի բանաձևով (տրիգոնոմետրիկ տեսք)։
կամ ցուցչային տեսքով.
n աստիճանի արմատը ունի մի շարք ոչ զրոյական արժեքներ, որոնք միմյանցից տարբեր են։ Արմատի արժեքը, որը ստացվում է k=0 դեպքում, կոչվում է գլխավոր։
Արմատի բոլոր n արժեքները գտնվում են միևնույն շրջանային հարթության վրա՝ շառավղով։ Արմատները այս շրջանի վրա բաժանվում են n հավասար մասերի։
Օրինակներ
Այլ օրինակ. գտնենք : Ներկայացվող արմատական արտահայտությունը տրիգոնոմետրիկ ձևով. Մուավրի բանաձևով ստացվում է. Արդյունքում ստացվում է չորս արմատ. Պատասխանը կարող ենք գրել համախմբված տեսքով.
Կոմպլեքս արմատի ֆունկցիան
Քառակուսի աստիճանի արմատը կոմպլեքս թվից տրվում է նույնությամբ։
Տարբերակներ և ընդհանրացումներ
n-րդ աստիճանի արմատը a թվից սահմանվում է ~x^n=a հավասարումով, և այն միշտ կարող ենք օգտագործել, որտեղ այս հավասարումը իմաստ ունի։ Շատ հաճախ դրանք համարում են հանրահաշվական օղակների ընդհանրացումներ։ Առավել լավ ուսումնասիրված են քառակուսային արմատները։
Եթե օղակը ունի անբաժանելի տիրույթ, այդ դեպքում քառակուսի արմատի արժեքները կարող են լինել կա՛մ երկու հատ, կա՛մ մեկ։ Ամեն դեպքում եթե ունի երկու a, b արմատներ, հետևաբար ~a^2=b^2, որտեղից էլ, այսինքն զրո բաժանարարի բացակայության արդյունք, ~a=\pm b: Ամեն դեպքում, եթե օղակը ունի զրո կամ նա փոխարինվող է, ապա արմատը կարող է ունենալ ցանկացած արժեք։
Հիպերկոմպլեքս թվերի համար կան նմանություններ կոմպլեքս թվերի հետ, բայց կան նաև զգալի տարբերություններ։ Հիպերկոմպլեքս թվերը սովորաբար ունենում են երկու արժեք, բայց եթե արմատատակ արտահայտությունը բացասական, իրական թիվ է՝ ունի անսահման արժեքներ։ Օրինակ, -1 թվի քառակուսի արմատը առաջացնում է եռաչափ ոլորտ և սահմանվում է հետևյալ բանաձևով.
Քառակուսային մատրիցի օղակի համար ապացուցված է, որ եթե մատրիցը դրական է, ապա դրանից գոյություն ունի քառակուսի արմատ և դա միակն է։ Արմատի այլ տիպի մատրիցները կարող են ունենալ անթիվ արժեքներ (այդ թվում մեկ)։
Քառակուսի արմատները գրառվում են նաև ֆունկցիաների, օպերատորների և այլ մաթեմատիկական օբյեկտների տեսքով։
Զարգացման հասկացություններ
Առաջին անգամ քառակուսի արմատը հիշատակվել է բաբելոնական մաթեմատիկայի մեջ (հին Եգիպտոսում այս մասին ձեռքբերումներ հայտնի չէին)։ Այդ խնդիրներից էր. Բաբելոնցի մաթեմատիկոսները (մ. թ. ա. 2-րդ հազարամյակ) մշակել են քառակուսի արմատ հանելու հատուկ եղանակ։ ~\sqrt{a} գտնելու համար կատարում էին նախնական մոտարկում մինչև նրան ամենամոտ n բնական թիվը (ներքևի սահմանից)։ Ներկայացվում է արմատական արտահայտությունը. a=n^2+r, ստացվում է, ապա կիրառվում է Նյուտոնի մեթոդը. Այս մեթոդով հաշվարկները բավականին արագ են ստացվում։ Օրնակ, \sqrt{5}-ի համար, և մենք ստանում ենք մոտավորապես հաջորդականությունը. Բոլոր արժեքբերը ճիշտ են, բացի վերջինից։
Անալոգիական խնդիրներ և մեթոդներ հանդիպում ենք հին չինական «Մաթեմատիկան ինը գրքերի մեջ»։ Հին հույները կատարել են կարևոր հայտնագործություն. \sqrt{2}-ը իռացիոնալ թիվ է։ Մանրամասն ուսումնասիրություններ է իրականացրել Տետետ Աթենացին (մ .թ. ա. 4-րդ դար) և բացահայտել է, որ եթե արմատը բնական թվից դուրս չի գալիս ամբողջությամբ, ապա դրա արժեքը իռացիոնալ է ։
Հույները ձևակերպել են խորանարդի կրկնապատկման խնդիրը, որի համար պետք է օգտագործել ընդամենը քանոն և կարկին։ Սակայն խնդիրը չէր լուծվում։ Թվաբանական ալգորիթմների առանձնացումը քառակուսի արմատից հրապարակել են Հերոնը («Մատրիկա» թեզի մեջ, մ. թ. ա. 1-ին դարում) և հնդկացի մաթեմատիկոս Արիաբխատա առաջինը (5-րդ դար) ։
Ցանկացած աստիճանի արմատի հանման գործողության ալգորիթմը ցանկացած թվից զարգացրել են հնդկացի և իսլամիստ մաթեմատիկոսները, որոնք դրանք բարելավել են միջնադարյան Եվրոպայում։ Նիկոլայ Օրեմը (14-րդ դար) առաջինն է մեկնաբանել n-րդ աստիճանի արմատի տեղադրումը \frac{1}{n} տեսքով։
Կարդանոյի բանաձևի բացահայտումից հետո (15-րդ դար), մաթեմատիկայի ասպարեզում հայտնաբերվեցին ոչ իրական թվերը, որոնք օգտագործվում էին բացասական թվերից քառակուսի արմատ հանելու ժամանակ։ Բարդ թվերի հետ աշխատելու հիմնական տեխնիկան 16-րդ դարում հայտնաբերել է Ռաֆայել Բոմբելին, որը նույնպես շարունակեց արմատների հաշվման օրիգինալ տարբերակը (շղթայական կոտորակների միջոցով)։ Մուավրի բանաձևի բացահայտումը հայտնաբերեց, որ ցանկացած աստիճանի արմատը կոմպլեքս թվիցմիշտ գոյություն ունի և այն չի հանգեցնում նոր թվերի տեսակի առաջացման։
Ստուգաբանություն և ծագման խորհրդանիշներ
Արմատ տերմինը ունեցել է բավականին երկար և բարդ պատմություն։ Քառակուսի արմատ հասկացությունը հին հույները մտածել են խիստ երկրաչափորեն. ինչպես գտնել քառակուսու կողմը եթե հայտնի է մակերեսը։ «Ճանապարհ» հունական բառը սանսկրիտ լեզվով թարգմանումից վերածվեց «ջորի» բառին։ «Ջորի» բառը ուներ նաև «արմատ» բառի նշանակությունը, որը հնդկերենից արաբերեն թարգմանելիս ստացվում էր «ջիզր» տերմինը, որը նշանակում է բույսի արմատ։ Հետագայում «radix» բառը թարգմանվեց լատիներենից արաբերեն, իսկ հետո անցավ ռուսական տերմինաբանության մեջ («արմատ», «ռադիկալ»)։
Հետագայում որոշ մաթեմատիկոսներ (օրինակ Ջերոլամո Կարդանոն) քառակուսային արմատը նշանակել են Rx նշանակումով, «radix» բառի կրճատումից։ Արմատի ներկայիս նշանը առաջին անգամ առաջարկել է գերմանացի մաթեմատիկոս Քրիստոֆ Ռուդոլֆը` դպրոցում, 1525 թվականին ։ Դա ունի «radix» բառի առաջին տառի խորհրդանիշը։ Բայց սկզբում առաջին արմատատակ արտահայտությունը բացակայում էր. այմ հետագայում ներկայացրեց Ռենե Դեկարտը, այլ նպատակների համար, բայց այդ հատկությունը շուտով միացվեց արմատի նշանին։
Աստիճանի ցուցիչը արմատի նշանի վրա առաջարկել է Ջոն Վալլիսը և Իսահակ Նյուտոնը իր «Ընդհանուր թվաբանություն» գրքում (18-րդ դար)
Ծանոթագրություններ
Կատեգորիա:Տարրական հանրահաշիվ Կատեգորիա:Տարրական ֆունկցիաներ Կատեգորիա:Մաթեմատիկական գործողություններ
Շչերբատովկա (գյուղ, Մալինի շրջան)
Շչերբատովկա (Щербатівка), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Շչերբատովկա գյուղում բնակվում էր 310 մարդ։ Բնակավայրը զբաղեցնում է 1719 կմ² տարածք։ Բնակչության խտությունը կազմում էր 180,34 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր
Լասլո Բիրո
Լասլո Բիրո (Bíró László, ), հունգարացի լրագրող, գնդիկավոր գրիչի գյուտարարը։
Կենսագրություն և փաստեր
Լասլո Բիրոն ծնվել է Բուդապեշտում հրեայի ընտանիքում։ 1938 թ. տեղափոխվում է Ֆրանսիա՝ բնակվելով Փարիզում, իսկ 1943 թ. մեկնում է Արգենտինա և հաստատվում այնտեղ։
Բիրոն մասնագիտությամբ լրագրող էր, նաև զբաղվում էր նկարչությամբ։ Բիրոն եղբոր՝ մասնագիտությամբ քիմիկոս Գեորգիի հետ ստեղծում է գրիչի նոր տեսակ, որի շարժման ժամանակ ծայրը գլորվում էր և հավասարաչափ թանաքը բաշխում թղթի վրա։ 1943 թ. հունիսի 10-ին նա իր գյուտի համար ստանում է արտոնագիր։
Կարծիք կա, որ Լասլո Բիրոն գրիչը ստեղծել է Բրիտանական ռազմաօդային ուժերի պատվերով։ Զինվորականները ցանկանում էին ունենալ նոր գրիչ, որը կգրի ցանկացած բարձրության վրա՝ անկախ մթնոլորտի ճնշումից։ Բիրոյի ծննդյան օրը Արգենտինայում նշվում է որպես գյուտարարի օր։ Գնդիկավոր գրիչները այդ երկրում Բիրոյի պատվին կոչվում են «բիրոմե»։
Ծանոթագրություններ
Կատեգորիա:Հունգարացի գյուտարարներ Կատեգորիա:Հունգարացի լրագրողներ Կատեգորիա:20-րդ դարի լրագրողներ Կատեգորիա:Հունգարացի քանդակագործներ
Ալեքսանդրովկա (գյուղ, Դաոլեկանովսկի շրջան)
Ալեքսանդրովկա (Александровка, Александровка), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 215 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դաոլեկանովսկի շրջանի բնակավայրեր
Կոմինտերն (Կիսելյովսկի գյուղական բնակավայր)
Կոմինտերն (Коминтерн), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կիսելյովսկի գյուղական համայնքի կազմի մեջ։
Կատեգորիա:Ռոստովի մարզի Կրասնի Սուլինի շրջանի բնակավայրեր Կատեգորիա:Ռուսաստանի խուտորներ
Սթիվեն Իսերլիս
Սթիվեն Իսերլիս (Steven Isserlis,), հրեական արմատներով բրիտանացի թավջութակահար, դասական երաժշտության մասին հայտնի մանկական գրքերի հեղինակ։
Կենսագրություն
Սթիվեն Իսերլիսը ծնվել է Լոնդոնում, 1958 թվականի դեկտեմբերի 19-ին, երաժշտի ընտանիքում։ Նրա պապը ավստրիացի և բրիտանացի դաշնակահար, երաժշտական մանկավարժ Յուլիուս Իսերլիսն էր, որը 1920-ականներին 12 երաժիշտների հետ հեռացել են Ռուսաստանից՝ ռուսական մշակույթը քարոզելու նպատակով ։ Սթիվենի մայրը եղել է դաշնամուրի ուսուցչուհի, իսկ հայրը՝ սիրողական երաժիշտ։ Սթիվենի քույրը՝ Անետը, ալտահար է, իսկ մյուս քույրը՝ Ռեյչելը, ջութակահար։ Հետագայում Սթիվեն Իսերլիսը նշել է, որ «երաժշտություն նվագելը, միասին նվագելը» եղել է իր վաղ ընտանեկան կյանքի անբաժանելի մասը. ։
Հաճախել է Լոնդոնի Սիթի դպրոցը, որը թողել է 14 տարեկանում և մեկնել Շոտլանդիա՝ ուսումը շարունակելու։ 1976-1978 թվականներին սովորել է Օհայո նահանգի Օբերլինի երաժշտական կոնսերվատորիայում] ։
Սթիվեն Իսերլիսը հանդես է գալիս որպես մենակատար, կամերային համերգներում և նվագախմբի հետ։ Իսերլիսը ելույթ է ունեցել բազմաթիվ փառատոներում այն երաժիշտների հետ, որոնց հետ երկար տարիներ համագործակցել է, հեղինակ է մի քանի հրատարակությունների և մշակումների, հիմնականում «Faber Music»-ի համար, եղել է Բեթհովենի թավջութակի սոնատների և թավջութակի վարիացիաների նոր հրատարակությունների, ինչպես նաև Դվորժակի և Էլգարի թավջութակի կոնցերտների խորհրդատուն։
2017 թվականին Յոզեֆ Հայդնի թավջութակի կոնցերտների նրա ձայնագրությունն առաջադրվել է Գրեմմի մրցանակի ։
Երաժշտությունից բացի Սթիվեն Իսերլիսը զբաղվում է նաև գրականությամբ։ Նրա «Ինչո՞ւ էր բարկանում Բեթհովենը» գիրքը 2021 թվականին Լյուսիլ Ջանինյանի կողմից թարգմանվել է հայերեն  ։
Սթիվեն Իսերլիսն ունի մեկ որդի՝ Գաբրիել Մարա Իսերլիսը, ծնված 1990 թվականին, կինը՝ Փոլին Մարան եղել է ֆլեյտահար, մահացել է քաղցկեղից, 2010 թվականի հունիսին ։
Պարգևներ
Ըստ բրիտանական մամուլի՝ Սթիվեն Իսերլիսն աշխարհի առաջատար թավջութակահարներից մեկն է   ։
Արտաքին հղումներ
Կատեգորիա:Երաժիշտներ այբբենական կարգով Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Անգլիացի մանկագիրներ
Բահայի տաճարներ
Բահայի տաճարները խոնարհման վայր են ոչ միայն բահայիների համար, այլ նաև բոլոր նրանց, ովքեր ցանկանում են մոտ լինել Աստծուն։ Ըստ Շողի էֆֆենդիի, Բահայի տաճարը Բահայի հավատքի «լուռ ուսուցիչն» է։ Տաճարների միակ պարտադիր ճարտարապետական առանձնահատկությունը ներքին տարածքի իննանիստ ձևն է և գմբեթի առկայությունը, ինչում արտահայտվում է բոլոր կրոնական ավանդույթների ճանաչումը։ Խորհրդանշական է այն, որ մարդիկ տաճար են մտնում տարբեր դռներից, սակայն հետո միանում են իրար, որպեսզի խոնարհվեն միակ Արարչին։ Տաճարները բաց են ցանկացած մարդու համար` ինչպիսի հավատ էլ նա դավանի, ինչպես նաև այն մարդկանց համար, ովքեր չեն պատկանում ոչ մի կրոնի։ Բահայիների ժամերգությունները կարելի է անվանել համապարփակ, քանի որ այնտեղ կարդում են աղոթքներ և հատվածներ աշխարհի տարբեր կրոնների Սուրբ Գրքեր ից։ Ըստ որում չեն արվում քարոզներ և չեն կատարվում Բահայի հավատին բնորոշ ինչ-որ յուրօրինակ ծեսեր։ Աղոթքների համար հաճախ գրվում է երաժշտություն, որը կատարում է պրոֆեսիոնալ երգչախումբը` a cappella:
Բահայիների տաճարներ հետագայում պլանավորվում է կառուցել յուրաքանչյուր քաղաքում և գյուղում։ Հավատացյալների համեմատաբար փոքր քանակության դեպքում առավել տրամաբանական է համարվում ներդրումները ծախսել Հավատի տարածման և զարգացող երկրներում աղքատներին և ոչ բավականաչափ կրթված հավատացյալների օգնությանը։ Տաճարների զարգացմանը զուգահեռ նրա կենտրոնական կառույցի շուրջ կառուցվում են լրացուցիչ շինություններ, օրինակ դպրոց, մանկատուն, հիվանդանոց, ապաստարան։ Այլ խոսքերով բահայիների ըմբռնմամբ Խոնարհման Տունը ծառայում է համայնքի ոչ միայն հոգևոր, այլև սոցիալական կարիքներին, նրա օժանդակ և հումանիտար պահանջմունքներին։ Տաճարները դիտարկվում են որպես «Վայր, որտեղ ծնվում է Աստծո հիշատակումը»։ Տաճարների ճարտարապետության մեջ մարմնավորվում է Բահայի հավատ ի հետևորդների վերաբերմունքն իրենց շրջապատող հասարակության նկատմամբ։ Տաճարներն իրենցից ներկայացնում են բաց լուսավոր տարածքներ։ Նախագծում տարբեր ոճերի միաձուլումը, նրանց կառուցվածքն ու կահավորությունն ակներևաբար արտացոլում են բահայիների` «միասնություն բազմազանության մեջ» սկզբունքը:
Բահայի տասնմեկ տաճարները կառուցվել են աշխարհի տարբեր մասերում, նրանցից մեկը ՝ Աշխաբադում, որը հետագայում ավերվել է։ Ներկայումս գոյություն ունեցող տասից ութը մայրցամաքային են, երկուսը տեղական տաճարներ են։ Երկու մայրցամաքային տաճարներ՝ Լոտոսի տաճարը և Սանտիագոյի տաճարը ստացել են բազմաթիվ ճարտարապետական պարգևներ։
Տասը տաճարների կառուցումը հնարավոր է դարձել միայն Բահայի համայնք ի աջակցության և կամավոր նվիրատվությունների շնորհիվ, որոնք աջակցել են շինարարությանը։ Պաշտամունքի ընթացքում գումարներ չեն հավաքվում, և միայն բահայիներն իրավունք ունեն գումար փոխանցել բահայիների ֆոնդներին՝ ներառյալ տաճարների կառուցման և պահպանման հիմնադրամները։
Կամպալա, Ուգանդա
Աֆրիկայի մայր տաճարի հիմնաքարը դրվել է 1958 թ-ի հունվարին, իսկ բացումը տեղի է ունեցել 1961-ի հունվարի 13-ին։ Շենքն ունի ավելի քան 130 ոտնաչափ (39 մ) բարձրություն և հիմքում` ավելի քան 100 մետր տրամագիծ։ Ժանյակ հիշեցնող գմբեթը բարձրանում է 124 ոտնաչափ (37 մ) բարձրությամբ և 44 ոտնաչափ (13 մ) տրամագծով։ Ստորգետնյա հիմքը հասնում է մինչև 10 ոտնաչափ (3 մ), ի՝ պաշտպանելու համար երկրագնդի այս հատվածին բնորոշ երկրաշարժերից։ Կանաչ գմբեթը պատրաստված է խճանկարային իտալական սալիկներից, իսկ ստորինները բերված են Բելգիայից։ Տաճարի պատերը կառուցված են Ուգանդայի քարերից, իսկ գունավոր ապակիները բերված են Գերմանիայից։ Տաճարը շրջապատված է այգիներով, ունի հյուրատուն և վարչական կենտրոն։
Սիդնեյ, Ավստրալիա
Ավստրալիայի Սիդնեյի հյուսիսային արվարձանում գտնվող Ինգլեսայդի տաճարի բացումը տեղի է ունեցել 1961 թ-ի սեպտեմբերի 17-ին, և չորս տարվա կառուցումից հետո բացվել է հանրության համար։
Շենքը հասնում է 38 մ բարձրության, տրամագիծը ամենալայն կետում հասնում է 20 մետրի, և համարվում է Սիդնեյի հյուսիսային լողափերի տեսարժան վայրը։ Շրջակա այգիներում աճում են տեղական բազմազան բույսեր։ Տարածքում տեղակայված այլ շինությունները ներառում են այցելուների համար նախատեսված կենտրոն, գրախանութ, պիկնիկի տարածք, հոսթել, աշխատակիցների համար տնակ, Ավստրալիայի Բահայի համայնքի վարչական կենտրոնները։
Ապիա, Սամոա
Սամոայում Ապիայից 8 կմ հեռավորության վրա գտնվող Տիապապատայի բահայի տաճարը բացվել է 1984 թ-ի սեպտեմբերի 1-ին։ Տաճարի կառուցման համար տրամադրվել է 6 500 000 $: Այն ծառայում է որպես Խաղաղօվկիանոսյան կղզիների մայր տաճար։ Տաճարը նախագծվել է Հոսեյն Ամանաթի կողմից և նվիրվել է Մալիետոա Տանումաֆիլի Երկրորդի կողմից, ով կառավարել էՍամոան 1913–2007թթ և եղել է աշխարհում առաջին բահայի ղեկավարը։ Դա 30 մետրանոց գմբեթավոր կառույց է և հասարակության համար բաց է անհատական ​​աղոթքների, Բահայի սուրբ օրերի տոնակատարության և շաբաթական աղոթքների հանդիպումների համար։
Աբրամ Կվաշ
Աբրամ Կվաշ (Абрам Львович Кваш, ), ՌԿ(բ)Կ Մոսկվայի կոմիտեին կից շաբաթօրյակների բյուրոյի առաջին քարտուղար։
Կենսագրություն
Կվաշը Ուկրաինայից Մոսկվա է եկել 1919 թվականի ամռանը։ Դեռևս այդ տարվա գարնանը մայրաքաղաքում ծնունդ էր առել կոմունիստական շաբաթօրյակները։ Նոր շարժումը ղեկավարելու համար ստեղծվեց շաբաթօրյակների՝ երեք հոգուց բաղկացած հատուկ բյուրո, որի մեջ մտնում էր նաև ՌԿ(բ)Կ ՄԿ քարտուղար Վլադիմիր Զագորսկին։ Նրա հետ աշխատողների խոսքերով, Կվաշը «արագորեն իրեն դրսևորեց որպես աշխատունակ մի մարդ և ամբողջ հոգով նվիրվեց շաբաթօրյակների կազմակերպման գործին»։ Նա պրոպագանդում էր շաբաթօրյակների գաղափարը, հսկում և հաշվի էր առնում կատարված աշխատանքը, կոորդինացնում էր շաբաթօրյակների կազմակերպումը Մոսկվայի շրջաններում՝ ինքն էլ մասնակցելով դրանց ։
Ծանոթագրություններ
Կատեգորիա:Խորհրդային իրավաբաններ Կատեգորիա:Բոլշևիկներ
Բահայի տաճարներ
Իլինոյս, ԱՄՆ
Իլինոյս նահանգի Վիլմեթ քաղաքում գտնվող Բահայի տաճարի հիմնաքարը բերվել է Նեթի Տոբինի կողմից։ 1912 թ-ին՝ ԱՄՆ և Կանադա իր միակ այցի ընթացքում Աբդուլ-Բահան անձամբ է դրել այս տաճարի հիմնաքարը։ Շինարարությունը սկսվել է 1921-ին և ավարտվել 1953-ին` մի քանի տարի ուշացումով, Մեծ ճգնաժամի և Երկրորդ համաշխարհային պատերազմի պատճառով։ Վիլմեթի տաճարը համարվում է Բահայի պաշտամունքի տներից ամենահինն ու ամենամեծը։ Բահայիների կողմից հայտնի է որպես «Արևմուտքի մայր տաճար» և պաշտոնապես որպես «Հյուսիսամերիկյան մայրցամաքի Բահայի խոնարհման տուն»։ Դիզայնի համար այն ստացել է բազմաթիվ մրցանակներ։ Այն համարվում է Չիկագոյի նշանավոր տեսարժան վայրերից մեկը։ 1978 թվականին այն ավելացվել է պատմական վայրերի ազգային ռեգիստրում։ Արևմուտքի Մայր Տաճարը ճարտարապետի մտահղացմամբ իրենից ներկայացնում է իրար հետ միաձուլված բոլոր մեծ` Աստծո հայտնած կրոնների տարբեր ճարտարապետական ավանդույթների և խորհրդանշանների ամբողջություն։ Ինչպես բահայի այլ տաճարներում, այն նույնպես ունի պատշգամբ, որտեղից կարող են ելույթ ունենալ երգչախմբեր կամ մենակատարներ։ Ժամերգությունների ընթացքում դահլիճում գործիքային երաժշտությունն արգելված է, չնայած առանձին հանդիպումների սրահում թույլատրվում է ցանկացած երաժշտություն։ Ընդհանուր առմամբ, դահլիճում արգելվում է տեսա և լուսանկարահանումը կամ հանգիստ մեդիտացիայի հետ անհամատեղելի այլ գործողություններ։ Ժամերգությունները տեղի են ունենում ամեն օր առավոտյան 9։ 15-ին և 12։ 30-ին։
Պանամա Սիթի, Պանամա
Պանամա-Սիթիի Պանամա քաղաքում գտնվող տաճարը բացվել է 1972 թ-ի ապրիլի 29-30-ին։ Այն նախագծվել է Պիտեր Թիլոտսոնի կողմից և հանդիսանում է որպես Լատինական Ամերիկայի մայր տաճար։ Այն տեղակայված է «Սերո Սոնսոնատե» (Երգող բլուր) կոչվող բարձր ժայռի վրա և կառուցված է տեղական քարից՝ ավանդական ամերիկյան նախշերով։ Գմբեթը ծածկված է հազարավոր փոքր օվալաձև սալիկներով։
Գերմանիա, Ֆրանկֆուրտ
Եվրոպայի մայր տաճարը գտնվում է Գերմանիայում՝ Լանգենհայն գյուղում, Ֆրանկֆուրտից ոչ հեռու։ Այն նախագծել է Տեուտո Ռոչոլլը։ Տաճարը բացվել է 1964 թ-ի հուլիսի 4-ին, երեք ու կես տարի տևած շինարարությունից հետո։ Այն պատրաստված է պողպատից, ալյումինից և ապակուց։ 540 ադամանդաձև պատուհանները գմբեթին տալիս են օպտիկական թեթևություն և արտացոլում են արևի լույսը։ Դահլիճի կենտրոնական տարածքի տրամագիծը 25 մետր է, իսկ արտաքին ամբուլատորիայի տրամագիծը `48 մետր։ Բարձրությունը գետնի մակարդակից 28 մետր է։ Այս տարածքի ակնհայտ առանձնահատկությունը դրա ակուստիկան է, որը ստեղծվում է գմբեթի և անթիվ պատուհանների շնորհիվ։
Սանտյագո, Չիլի
Տաճարի դիզայնը մշակվել է Կանադայի Օնտարիո նահանգի Տորոնտո քաղաքի Հարիրի Պոնտարինի ճարտարապետ Սիամակ Հարիրիի կողմից։ Շինարարությունն ավարտվել է 2016-ի հոկտեմբերին։ Տաճարի կողքերն ու գմբեթը կազմված են ինը թևերից, որոնցից յուրաքանչյուրը բաղկացած է պողպատե շրջանակից՝ թափանցիկ մարմարե պանելներով և ծածկված են ձուլված ապակիով։ Տաճարն արժանացել է կանադական և միջազգային ճարտարապետության մրցանակների։
Հնդկաստան, Նյու Դելի
Հնդկաստանի Նյու Դելի քաղաքում գտնվող Բահայի տաճարը բացվել է 1986 թ-ի դեկտեմբերին։ Նրա կառուցումը արժեցել է 10 միլիոն դոլար։ Այն արժանացել է բազմաթիվ ճարտարապետական ​​մրցանակների և ներկայացվել է բազմաթիվ թերթերի և ամսագրերի հոդվածներում։ Լոտոսի ծաղկից ոգեշնչված դիզայնը բաղկացած է 27 առանձին կանգուն մարմարե «թերթիկներից»։
Ինը դռները բացվում են դեպի կենտրոնական սրահ, որը կարող է տեղավորել մինչև 2500 մարդ։ Այս հողատարածքի միջոցների մեծ մասը նվիրաբերել է Հայդերաբադի Արդիշիր Ռուստամպուրը (Պակիստան)։ 1953 թ-ին նա ողջ իր խնայողություններն է տվել այդ նպատակի համար։ Այս տաճարը սովորաբար անվանում են «Լոտոսի տաճար» ինչպես բահայիները, այնպես էլ ոչ բահայիները։
Տես նաև՝
Բահայի
Բաբի տաճար
Շողի Էֆֆենդի
Աբդուլ-Բահա
Բահաուլլա
Բահայիների վարչակարգ
Կատեգորիա:Բահայի
1002
* Կատեգորիա:Տարեթվեր
Զերյու
Յոլվա (Զերյու), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմա գետի աջ ափին 119 կմ հեռավորության վրա։ Գետի երկարությունը կազմում է 18 կմ, ջրհավաք ավազանը՝ 3440 կմ2։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Վարչական իրավախախտում
Վարչական իրավախախտում (վարչական զանցանք), վարչական պատասխանատվություն առաջացնող հակաիրավական գործողություն (անգործություն), որով խախտվում են պետության, հասարակական կազմակերպությունների և քաղաքացիների օրինական շահերը, պետական մարմինների և հասարակական կազմակերպությունների բնականոն աշխատանքը, պետական և հասարակական անվտանգությունը։ Հանցագործությունից տարբերվում է հանրության համար նվազ վտանգավորությամբ։
Կատեգորիա:Վարչական իրավունք Կատեգորիա:Սոցիալական փիլիսոփայության հասկացություններ
Անետ Էլիզաբեթ Մահոն
Անետ Էլիզաբեթ Մահոն (Annette Elizabeth Mahon, ), ռահվիրա օդաչու և օդային օժանդակ փոխադրամիջոցների միակ իռլանդացի կին անդամ։
Կյանք
Ծնվել է Դուբլինում 1918 թվականի հոկտեմբերի 21-ին և ընտանիքի վեց երեխաներից մեկն էր։ Հայրն աշխատել է փոստում։ Հաճախել է Դուբլիի Sacred Heart մենաստանը, որից հետո հաշվապահական ֆիրմայում աշխատանք է գտել նախքան պատերազմը։ Մանկության տարիներին Դուբլին է այցելել ավիացիայի առաջամարտիկ սըր Ալեն Քոբհեմի թռչող կրկեսը, և Անետը սավառնել է օդանավով ու մի պահ նրան է վստահվել դրա ղեկավարումը։ Երբ պատերազմն սկսվել է, Մահոնը տեղափոխվել է Հյուսիսային Իռլանդիա՝ Ուլստերում Կանանց օժանդակ օդուժի շարքերում շտապ օգնության մեքենաներ վարելու։ Այնտեղ լսել է «Air Transport Auxiliary» կազմակերպության մասին և 1942 թվականին դիմել դրա օդաչուների դասընթացում ընդգրկվելու համար։ Ընդունվել է և ուղարկվել Շոտլանդիայի Պրեստվիք քաղաքում գործող սկսնակ օդաչուների դպրոց։ Ուսումն ավարտելուց հետո նշանակվել է նույն քաղաքում և թռիչքներ իրականացրել Շոտլանդիայի հյուսիսում։ Արժանացել է «Բարակուդաների թագուհի» անվանը, երբ սկսել է Ֆեյրի Բարակուդա ավիակիր ռմբակոծիչներ վարել՝  1943 թվականին դրանց գործածության մեջ մտնելուց հետո․ նա շատ էր սիրում այդ օդանավը։ Պատերազմի ընթացքում վարել է 12 տարբեր օդանավեր, այդ թվում՝ Սպիթֆայերներ, և արձանագրել 475 ժամ թռիչքային ժամանակ։ Չնայած պատերազմից հետո հիմնականում զբաղվել է իր երեխաներով, 1973 թվականին կամավորագրվել է մի խմբի, որը դարձել է Գլոստերշիրի Ֆեյրֆորդ քաղաքի «Royal International Air Tattoo» ավիացիոն շոուն      ։
Անձնական կյանք
Դեռևա Պրեստվիքում հանդիպել է իր ապագա ամուսնուն՝ բժիշկ Մորիս Հիլին։ Հիվանդացել էր գրպով և քանի որ գտնվում էր օտար երկրում, ոչ ոք չի ունեցել, որ իրեն խնամեր։ Բժիշկը հոգ է տարել նրան, իսկ առաղջանալուց հետո Մահոնը նրան հրավիրել է թռչելու իր բարակուդայով ու ասել, որ պատրաստվում է ամուսնանալ նրա հետ։ Ամուսնացել են Լոնդոնում 1947 թվականին։ Ամուսինն աշխատանք է ստացել «United Kingdom Atomic Energy Authority» հետազոտական կազմակերպությունում, այսպիսով կինը նրա հետ շրջագայել է ամբողջ Միացյալ Թագավորությունով՝ սկսած Քամբրիայից մինչև Քեյթնես ու Հեմփշիր։ Ունեցել են երեք դուստր, թեև նրանցից մեկը՝ Էլիզաբեթը, մահացել է 1966 թվականին դեռևս մանուկ հասակում։ Ամուսինը կաթված է տարել և մահացել 1996 թվականին։ Մահոնը վախճանվել է 2013 թվականի հոկտեմբերի 7-ին ։